Hapoel Ironi Kiryat Shmona FC

Hapoel Ironi Kiryat Shmona Football Club () on jalkapalloseura Kirjat Shmonan kaupungista, Pohjois-Israelista. Seura pelaa Israelin korkeimmalla sarjatasolla Ligat ha’Alissa. Ironi Kiryat Shmona on voittanut maansa mestaruuden kertaalleen, mikä tapahtui kaudella 2011–2012.

Ironi Kiryat Shmona perustettiin vuonna 2000, kun liikemies Izzy Sheratzky yhdisti Hapoel Kiryat Shmona FC:n ja Maccabi Kiryat Shmona FC:n. Israelin pääsarjaan seura pääsi kaudeksi 2007–08. Saman kauden päätteeksi joukkue lunasti paikan seuraavan kauden UEFA Cupiin. Kaudella 2011–12 Ironi Kiryat Shmona voitti maansa mestaruuden, joka takasi paikan seuraavan kauden Mestarien liigan toiselle karsintakierrokselle. Se eteni lopulta Mestarien liigassa play-off-kierrokselle, jolloin FK BATE voitti israelilaisseuran.

Lähteet

Luokka:Israelilaiset jalkapalloseurat
Luokka:Vuonna 2000 perustetut urheiluseurat